Trading Short! SET50 เทคนิคเสี่ยงลงต่อ เข้าหากรอบล่าง 1,160 จุด
Trading Short คาดหวังลงต่อเข้าหากรอบล่าง Sideway โดยมีแนวรับแรกที่ 1,160 จุด และตั้งจุด Stop Loss ไว้ที่ 1,185 จุด
27 เม.ย. 2561

จับทิศ SET50 โดย AECs : SET50 (S50M18) 26 เม.ย. 2561
กลยุทธ์การลงทุน
Outright Trading: Trading Short คาดหวังลงต่อเข้าหากรอบล่าง Sideway โดยมีแนวรับแรกที่ 1,160 จุด และตั้งจุด Stop Loss ไว้ที่ 1,185 จุด
มุมมองด้านเทคนิค: คาดแกว่งลงเข้าหากรอบล่าง Sideway!!!
เมื่อวานนี้ S50M18 แกว่งตัวลง จนปิดต่ำกว่าแนวต้าน EMA5d ที่ 1,180 จุด สำหรับวันนี้เรามองดัชนีมีโอกาสลงต่อ จากแท่งเทียนก่อนหน้านี้เจอสัญญาณกลับตัวลง (Reversal Down) ตรงกรอบบน Sideway บวกกับ Indicator ที่เริ่มส่งสัญญาณ Sell Signal ทั้ง RSI ปรับตัวลงจาก Positive Zone เข้าสู่ Neutral Zone และ Modified Stochastic ที่ %K ปรับตัวลงจนเกือบจะตัด %D ลง โดยมีแนวรับแรกที่ 1,160 จุด (แนวรับที่อดีตดัชนีทดสอบค่อนข้างบ่อย) และหากหลุดอีกจะมีแนวรับถัดไปที่ 1,130 จุด (กรอบล่าง Sideway)
มุมมองทางทฤษฎี: ฝรั่งขายสุทธิในตลาดทุนติดต่อเป็นวันที่สี่!!!
เมื่อวานนี้ S50M18 ปิดลบมากกว่า Spot เล็กน้อยส่งผลให้ Basis ลดลงจากวันทำการก่อนหน้า 0.20 จุด โดยปัจจุบันอยู่ที่ระดับ -0.31 จุด ยังสูงกว่า Theory Basis ที่ -1.53 จุด สะท้อนมุมมองเป็นบวกในระยะสั้น (2 เดือน) ของนักลงทุนที่มีต่อ SET50 Index ส่วน Calendar Spread (S50U18-S50M18) ทรงตัวจากวันทำการก่อนหน้า โดยปัจจุบันอยู่ที่ระดับ -3.8 จุด ใกล้เคียง Theory Spread ที่ -4.4 จุด สะท้อนมุมมองเป็นกลางในระยะกลาง (5 เดือน) ของนักลงทุนที่มีต่อ SET50 Index
ทั้งนี้สามารถดูข้อมูลเพิ่มเติมและตารางราคาได้เพียงแค่คลิกชื่อ DW ด้านล่างนี้
 
 
Effective gearing : ใช้บ่งชี้โอกาสในการรับผลตอบแทนจากการลงทุนใน DW ตัวอย่างเช่น Effective Gearing เท่ากับ 5 เท่า หมายความว่า ถ้าราคาหุ้นอ้างอิงเปลี่ยนแปลงไป 1% ราคา DW จะเปลี่ยนแปลงไปประมาณ 5%
Sensitivity : แสดงให้เห็นว่าหุ้นอ้างอิงหรือดัชนีอ้างอิงเปลี่ยนแปลงไปเท่าไหร่ที่จะทำให้ DW เปลี่ยนแปลงไป 1 ช่วงราคา เช่น 1 ช่วงราคาของ DW ที่มีราคาต่ำกว่า 2 บาท เท่ากับ 0.01 บาท
สนใจสอบถามข้อมูลเพิ่มเติม โทร. 02 694 7777 หรือ www.thaidw.com
*หมายเหตุ : บทความหรือบทวิเคราะห์บนหลักทรัพย์อ้างอิงหรือดัชนีหลักทรัพย์อ้างอิงด้านบนนี้มาจาก บล. เออีซี จำกัด (มหาชน) ซึ่งเป็นอิสระ โดยบริษัทหลักทรัพย์ แมคควอรี (ประเทศไทย) จำกัด (“บริษัท”) มิได้มีส่วนได้ส่วนเสียและความเห็นข้างต้นอาจขัดกับคำแนะนำหรือบทวิเคราะห์ของทางบริษัทได้ ข้อมูลนี้มิใช่เพื่อประกอบการเสนอขาย ชักชวน หรือแนะนำให้ลงทุนแต่อย่างใด ในกรณีที่มีการอ้างอิงถึงข้อมูลผลงานในอดีต หรือเป้าหมายราคา มิได้เป็นสิ่งยืนยันผลตอบแทนในอนาคต การลงทุนในใบสำคัญแสดงสิทธิอนุพันธ์ (DW) มีความเสี่ยง ผู้ลงทุนจึงควรได้รับคำปรึกษาจากที่ปรึกษาการลงทุนถึงความเหมาะสมในการลงทุน และศึกษาข้อมูลรายละเอียดของการออกและเสนอขาย DW จากแบบแสดงรายการข้อมูลการเสนอขาย DW และร่างหนังสือชี้ชวนที่เกี่ยวข้องให้ครบถ้วนก่อนการลงทุน ทั้งนี้ในการคำนวนการเปลี่ยนแปลง (%) ของราคา DW คำนวนจากราคาเสนอซื้อสุดท้ายในช่วงเวลาโดยประมาณ 30 วินาที ก่อน Call Market (16.30น.) ทั้งนี้ บริษัทมิได้ให้บริการรับฝากเงินและ/หรือดำเนินธุรกิจการธนาคารในประเทศไทยแต่อย่างใด และความรับผิดชอบต่างๆ ของบริษัท มิได้แสดงถึงการบริการรับฝากเงิน/กู้เงิน ที่สัมพันธ์กับ Macquarie Bank Limited (เลขทะเบียนบริษัท ABN 46 008 583 542) และ Macquarie Bank Limited มิได้ให้การรับประกันหรือรับรองความรับผิดชอบของบริษัท แต่อย่างใด
